MLDataScientist/Wikipedia-uzbek-2024-05-01 huggingface dataset:
Deyra Corniche

Deyra Corniche () – Birlashgan Arab Amirliklarining Dubay shahri dengiz boʻyidagi sayrgoh. Baʼzi manbalarda Dubay Corniche deb ataladigan sayrgoh Dubayning shimoli-sharqida, Deyra shahrida joylashgan boʻlib, shimoldan Fors koʻrfazi bilan oʻralgan va Dubay daryosigacha choʻzilgan keng piyodalar yoʻlagidan iborat.

Hududi 
1975-yil 23-sentyabrda yoʻl qurilishi boʻyicha shartnoma imzolangan boʻlib, uning narxi Dubay amirining sobiq oʻrinbosari Hamdan bin Rashid al-Maktum tomonidan 25 mln AQSh dollariga baholangan. Sayrgoh boʻylab turli xil anʼanaviy va zamonaviy chakana savdo markazlari hamda mehmondoʻstlik obyektlari mavjud. Deyra Corniche al-Dagaya, Eyal Nosir va al-Hamriya portlari bilan chegaradosh boʻlib, ularning barchasi yirik Deyra markaziy biznes tumanining bir qismi hisoblanadi. Qadimgi Dubay baliq va sabzavot bozori, shuningdek, Dubay oltin bozori va Dubay ziravorlar bozori ham Deyra Cornichega yaqin hududda joylashgan. Hyatt Regency Dubai D 90 (al-Xalij yoʻli) yoʻnalishi boʻylab, Deyra Cornichega parallel ravishda joylashgan.

2004-yilda Deyra daryosining gʻarbiy qismi va al-Hamriya porti oʻrtasidagi hududni qayta qurish uchun 1,3 milliard AQSH dollariga teng loyiha boshlangan boʻlib, ushbu loyiha Dubayning shimoli-sharqiy qirgʻogʻida yangi turar-joy binolari, mehmonxonalar va Palm Deirani rivojlantirish ishlarini oʻz ichiga oladi.

Xuddi shunday sayrgoh daryoning Bur Dubay tomonida ham mavjud boʻlib, al-Gʻubaybadan al-Sif dengiz stansiyasigacha choʻzilgan.

2017-yilda Cornicheda baliq, sabzavot va goʻsht mahsulotlari sotiladigan Waterfront bozori ochilgan.

Manbalar
Bab al-Qasr

Bab al-Qasr (arabcha:باب القصر) — Sfaks medinasining darvozalaridan biri boʻlib, devorning shimoliy yuzining gʻarbiy hududida joylashgan va uning shimoli-gʻarbiy burchagini egallagan mudofaa qurilmasi Burj al-Qasrga kirish imkonini beradi.

Bu hududning topografiyasi biroz notekis ekanligini sababli, bu darvozaga Bab Jabliy avtovokzaliga olib boruvchi zinapoya va Burj al-Qasr devori yonidagi Aghlabidlardan kelib chiqqan Faskiet al-Fendriy suv sardoni orqali yetib borish mumkin.

Bu eshik 20-asrning boshlarida (Bab Jabliy Jadid va Bab Nahj al-Bey bilan) medinadagi tirbandlik va tashqi hududlar bilan almashinuvni rivojlantirish uchun qilingan bir qator eshiklarning bir qismidir. 
Sfaksdagi shahar darvozalari
Didna

Didna () – Birlashgan Arab Amirliklarining Fujayra shahrida joylashgan qishloq, Fujayra shahri markazidan  shimolda joylashgan. Didna iqtisodiyoti qadim zamonlardan beri qishloq xoʻjaligi va baliqchilikka bogʻliq boʻlib, bugungi kunda aholining katta qismi aynan shu bilan mehnat qiladi.

Tarixi 
Qishloqda 2018-yilning 22-yanvarida yirik yongʻin sodir boʻlgan va natijada amirlik oilasining yetti nafar aʼzosi ushbu yongʻinda halok boʻlgan.

Manbalar 

Koordinatalar Vikimaʼlumotlarda
Danha

Danha () – Birlashgan Arab Amirliklarining Dibba hududi yaqinida joylashgan qishloq. Hudud shaharning gʻarbiy tomonida boʻlib, Dibba-Masafi yoʻli boʻylab joylashgan birinchi qishloq hisoblanadi.

Manbalar
Bab Gʻarbiy

Bob Gʻarbiy yoki arabcha Gʻarbiy darvoza (الباب الغربي) – Sfaks medinasining darvozalaridan biri. U Madina devorining gʻarbiy old tomonining oʻrtasida, Shayx Mansur Hajr Rabot (Boshlangʻich maktabga aylangan) yonida joylashgan. U Pikvil mahallasida, 18-yanvar prospektigacha faoliyat olib borgan.

Bu darvoza 1936-yilda (hijriy 1355-yilda) Madinani tiqilinchliklarni bartaraf etish va tashqi hududlar bilan almashinuvni rivojlantirish maqsadida ochilgan. Sfaks munitsipaliteti 1960-yilda uni qayta tiklagan va gʻarbga yoʻnaltirilgan eskisining yonida shimolga yoʻnaltirilgan yangi kirish qismini barpo ettirgan.

Galereya

Manbalar 

Sfaksdagi shahar darvozalari
Koy Sanjaq

Koy Sanjaq, shuningdek, Koye (, , , ) Iroqning Kurdiston mintaqasidagi [[Erbil muhofazotida joylashgan tuman va shaharcha. Shaharchada 1923-yil qurilgan Mar Yusif xaldey katolik cherkovi mavjud.

Etimologiyasi 

Shahar nomi „köy“ (turkchada „qishloq“) va „sanjaq“ (turk tilida „bayroq“) soʻzlaridan olingan boʻlib, „bayroq qishlog'i“ deb tarjima qilinadi.

Tarixi 

Mahalliy aholiga koʻra, Koy Sanjaqqa Bagʻdoddagi qoʻzgʻolonni yengib, oʻz bayrogʻini tikkan hamda mavsumiy bozor oʻrnida garnizon tashkil etgan [[
Usmonlilar imperiyasi|Usmonli]] sultonining oʻgʻli tomonidan asos solingan. Mahalliy aholi askarlarga xizmat koʻrsatish uchun turar-joylar qurib, koʻchib oʻtishi bilan shaharga aylangan. Koy Sanjaqdagi yahudiylar jamoasi haqida birinchi marta 18-asr oxirida tilga olinadi. Bu vaqtda jamiyat allaqachon tashkil etilgan edi. Jamiyat oʻz qabristoniga ega boʻlib, yahudiy neo-arameycha va soraniy kurd tilida gaplashgan. 19-asrda shaharda kichik xaldey katolik jamiyati tashkil etilgan. 1913-yilda Koy Sanjaqda 200 ta xaldey katoliklari yashagan. Ularga Kirkuk arxeparxiyasining ikkita ruhoniysi va bitta cherkov xizmat qilgan.

1947-yilgi Iroqda aholini roʻyxatga olishda jami 8198 kishi, jumladan 7746 nafar musulmon, 268 nafar yahudiy va 184 nafar nasroniy boʻlgan.

1950-yilda Betvata qishlog‘idan 80-100 nafar yahudiy shaharchadan bir necha oyliki boshpana olib, mahalliy hamjamiyat sonini 350-400 kishiga yetkazgan. Koy Sanjaq yahudiylari bir yildan keyin Isroilga koʻchib ketishgan.

Koy Sanjaq aholisi 1965-yilda 10379 nafar edi. 1994-yilda Eron havo hujumlarida shahardagi Kurdiston demokratik partiyasi (KDP) bazasi nishonga olindi. Natijada bir fuqaro halok boʻldi, uch nafar KDP jangarisi yaralandi. 1999-yilda Armota qishlog‘idagi ossuriylar Koy Sanjaqdagi oʻz qishloqlarida masjid qurilishiga qarshi chiqishgan. Koya universiteti 2003-yilda tashkil etilgan.

Mosuldan ko‘chirilgan 35 ossuriyalik oila 2014-yil noyabr oyida shahardagi cherkov binosiga joylashtirilgan. 2015-yilning aprel oyidan boshlab uylariga qaytarilmagan. 2018-yilning mart oyi holatiga ko‘ra, Koy Sanjaqda 60 ossuriyalik oila istiqomat qiladi. Ossuriy aholi asosan kurd tilida gaplashadi, baʼzilari suryoniycha gaplashadi.

2018-yil 8-sentabr kuni Eron Kurdistoni Demokratik partiyasining shaharchadagi qarorgohiga raketa hujumi natijasida 14 kishi halok bo‘ldi.

Mashhur shaxslar 

 Hoji Qodiy Koyiy (1817—1897) — Kurd shoiri
 Dildor (1918—1948) — Kurd shoiri
 Tohir Tavfiq (1922–1987) — Kurd musiqachisi
 Fuad Masum (1938—yil tugʻilgan) — Kurd siyosatchisi va Iroq prezidenti (2014—2018)
 Rounak Abdulvohid Mustafo (1942—2023) Iroq birinchi xonimi (2014—2018), Fuad Masumning xotini
 Aras Koyiy (1972-yilda tugʻilgan) Kurd musiqachisi.

Izohlar

Manbalar

Adabiyotlar 
 
 
 

Koy Sanjaq
Iroq Kurdistonidagi shaharlar
Erbil muhofazotidagi aholi manzilgohlari
Erbil muhofazotidagi kurd aholi manzilgohlari
Iroqdagi Ossuyi hamjamiyati
Iroqdagi tarixiy yahudiy hamjamiyatlari
Bab Jabaliy

Bob Jabaliy (arabcha:باب الجبلي) – Sfaks medinasining darvozalaridan biri boʻlib, devorlarining shimoliy qismining markazida Bab Nahj al-Bey va Bab Jabaliy Jadid oʻrtasida joylashgan. Darvoza medina ichidagi mashhur sabzavot bozori va Sidi Bouchaicha masjidiga va uning tashqarisida yopiq bozorga kirish imkoniyatini beradi.

Tarixi 

Bubaker Abdelkafiy oʻzining "History of Sfax (Sfaks tarixi)" kitobida Bab Jabaliy va Bab Divan 19-asr oxirigacha Madinaning eng qadimgi va noyob kirish joylari boʻlganligini taʼkidlaydi. U butun IX asr davomida Ifriqiyani boshqargan Aglobiylar sulolasi davrida qurilgan.

Darvoza tepasidagi epigrafik lavhaga koʻra, u 1419-yilda Hafsid sultoni Abu Foris Abdulaziz II tomonidan qayta tiklangan. Keyinchalik, 1756-1809-yillarda Husayniylar hukmdorlari uni yana taʼmirlatganlar.

Tavsifi 
Bab Jabaliy darvozasining qurilish meʼmorchiligi odatda Agʻlobid uslubiga ega. U 9-asrning boshqa barcha ifriqiy yodgorliklari singari oʻlchamli toshlar bilan qurilgan mustahkam kirish eshigiga ega. Darvoza atigi 10 metr chuqurlikdagi gumbazli Skifa shaklida barpo etilgan.

Uning tashqi va ichki kirish eshigi oʻrtasida qabulxona qoʻriqchilar uchun turar joy sifatida foydalanilgan, uning tepasida Burj Bab Jabaliy minorasi joylashgan.

Galereya

Manbalar 

Sfaksdagi shahar darvozalari
Diqdaqa

Diqdaqa () – Birlashgan Arab Amirliklarining (BAA) Ras-al-Xayma shahrida joylashgan qishloq xoʻjaligi. Hudud al-Savan nomli tuya poygasi va shu nomdagi Diqdaqa sut fermasi joylashgan muhim diqqatga sazovor joydir. Tuya poygalari har juma kuni ertalab 6:30 dan 9:30 gacha, asosan, oktyabr oyidan qish mavsumigacha boʻlgan davrda oʻtkaziladi.

Diqdaqada, shuningdek, Julphar Pharmaceutical Industries va 40 million dirham hisobiga qurilgan Rashid Omran kasalxonasi joylashgan. Hududga Diqdaqa politsiya boʻlimi xizmat koʻrsatadi.

Manbalar 

Koordinatalar Vikimaʼlumotlarda
Bab Jabaliy Jadid

Bab Jabaliy Jadid (arabcha: باب الجبلي الجديد), shuningdek, Bab Jaluli (arabcha:باب الجلولي) nomi bilan ham tanilgan – Sfaksdagi Madina darvozalaridan biri. U Sfaks devorlarining shimoliy qismining markazida, Bab Jabaliy va Bab al-Qasr oʻrtasida joylashgan.

Bu darvoza 20-asrda kaid Muhammad Sadok al-Jalluliy hukmronligi davrida qurilgan. 1910-yilda vafotidan soʻng, eshik uni xotirlash maqsadida hukmdor nomi bilan atala boshlangan. Bab Jabaliy Jadid markaziy avtovokzallarga kirish imkonini beradi.

Galereya

Manbalar 

Sfaksdagi shahar darvozalari
Bab Nahj al-Bay

Bab Nahj al-Bay (arabcha: باب نهج الباي) (yoki Beylar koʻchasi darvozasi), shuningdek, Drouj Eddimessiy nomi bilan ham tanilgan. Sfaks medinasining darvozalaridan biri boʻlib, devorlarining shimoliy qismida, Bab Jabaliy yaqinida joylashgan.

Hududning bir oz tepalikli topografiyasini hisobga olgan holda, darvozaga yetib borish va Nahj al-Bayni (hozirgi Mongi Slim koʻchasi) Madinani oʻrab turgan tashqi bozorlar bilan bogʻlash uchun zinapoyalar qilingan.

Boshqa koʻplab darvozalar singari, Bab Nahj al-Bay ham 20-asrda Bab Jabaliy va Bab Divan orqali keluvchi yoʻlovchilar oqimini kamaytirishga yordam berish va ichki hududlar bilan almashinuvni osonlashtirish uchun qurilgan.

Manbalar 

Sfaksdagi shahar darvozalari
Bargou

Bargou Tunisning Siliana gubernatorligidagi shaharcha va kommunadir.

Aholisi 
2021-yil holatiga koʻra hududda 12,001 aholi isteʼqomat qilgan.

Yana qarang 

 Tunisdagi shaharlar roʻyxati

Manbalar 

Tunisdagi kommunalar
Baqalita

Baqalita (), Tunisning qirgʻoq boʻyidagi shaharchasi. U Monastirdan taxminan 30 km janubda va Mahdiyaning shimoli-sharqidan 14 km uzoqlikda joylashgan. Mahalliy aholining asosiy faoliyati dehqonchilik va baliqchilikdan iborat. Baqalita qalampiriga shu hudud nomi bilan ataladi.

Aholisi
2004-yilgi maʼlumotlarga koʻra shaharcha aholisi 13695 nafarni tashkil etgan.

Yana qarang 

 Thapsus
 Tunis
 Monastir gubernatorligi

Manbalar

Havolalar 

 
 Baqalita bilan bogʻliq shaxsiy bloglar: bekalta.unblog.fr
Tunisdagi kommunalar
Majar al-Kabir

Majar al-Kabir () janubiy Iroqning Maysan muhofazotida joylashgan shaharcha. Amaradan taxminan 24 km uzoqlikda.

Tarixi 

2003-yilda Majar al-Kabir jangida Iroq aholisi tomonidan Qirollik harbiy politsiyasining olti nafar britaniyalik harbiy xizmatchisi o‘ldirilgan.

Manbalar

Havolalar 
BBC News report covering the attack

Maysan muhofazotidagi aholi manzilgohlari
Majnun oroli

Majnun oroli Iroq janubidagi Al-Qurna yaqinidagi orol boʻlib, Majnun neft konining neft qazib olish markazi hisoblanadi. Hudud neft quvurlari uchun yoʻllarni yaxshilash maqsadida qum tepalari va loydan qurilgan. Bu yerda Eron-Iroq urushida bir qancha yirik janglar bo‘lgan.

Majnun neft koni 1975-yilda Braspetro (Petrobras of Brasil) tomonidan ochilgan. Majnun Buyuk Rumaila uchburchagining bir qismi ekanligi aniqlangan. Qurilish ishlari 1980-yilda Iroqning Eron bilan urushi boshlangach, toʻxtab qolgan. Urush paytida Eron neft konini nazorat qilgan va Iroqning boshqa qismlari qatori kon talon-taroj va sabotaj qilingan. Koʻrfaz urushidan oldin Iroqda ishlab chiqarilgan neftning taxminan oltidan bir qismi, taxminan  oroldan olingan. Hudud Eron — Iroq urushida, xususan, 1984-yilgi Xaybar operatsiyasida jangovar markaz boʻlganidan keyin ishlab chiqarish tezda tiklandi. Biroq, Birlashgan Millatlar Tashkilotining sanksiyalari va 2003-yilgi Iroq urushidan soʻng, ishlab chiqarish kuniga ga kamaydi. 

2009-yil dekabr oyida Iroq hukumati Royal Dutch Shell va Petronas qoʻshma korxonasiga Majnun neft konidagi operatsiyalarni oʻz zimmasiga olish va  uchun 1,39 dollar/barrel toʻlov stavkasi boʻyicha uch baravar ishlab chiqarish litsenziyasini berdi. Qoʻshma korxonaning 25 foizi Iroq Neft vazirligiga, 45 foizi Shellga va 30 foizi Petronasga tegishli. Shell 2013-yilda loyihani tark etdi.

1984-yil fevral oyida Iroqning Majnun oroliga xantal gazi bilan hujum natijasida eronliklar orolni egallab olgandan keyin taxminan 2500 eronlik halok boʻldi.

Manbalar

Adabiyotlar 
 The Longest War, by Dilip Hiro, Routledge Chapman & Hall, Inc., 1991. (pg. 103)

Royal Dutch Shell
Petronas
Iroq orollari
Diqdaqa tekisligi

Diqdaqa tekisligi – Birlashgan Arab Amirliklarining (BAA) shimoliy qismidagi katta unumdor qum va shagʻal tekisligi. Diqdaqa tekisligi mamalkatdagi eng katta va unumdor tekislik hisoblanadi.

Joylashuvi 
Diqdaqa tekisligi Fujayra amirligida joylashgan. Janubi-gʻarbiy qismida qumli choʻl, gʻarbiy qismida esa togʻlar joylashgan. Shuningdek, hududda qushlar dunyosi ham mavjud. Tekislik janubida Kalba shahri joylashgan.

Manbalar
Maxmur (Iroq)

Maxmur (; ) Iroq shimolidagi shahar va tuman. Bahsli hududlardan biri boʻlib, Erbil shahridan taxminan 60 kilometr janubi-gʻarbda va Mosul shahridan taxminan 80 kilometr janubi-sharqda joylashgan. Maxmurga Iroq federal hukumati ham, Kurdiston mintaqaviy hukumati ham daʼvo qiladi. Iroq hukumati shaharning Nineva muhofazoti tarkibida boʻlishini yoqlasa, Kurdiston hukumati esa Erbil muhofazotidagi oʻrnini tan oladi. Shaharchaning ayrim qismlari ustidan nazorat boʻyicha bahslar davom etmoqda.

Tarixi 

2014-yilgi IShID inqirozi paytida shaharni IShID jangarilari bosib olgan. Keyinroq PKK qoʻliga oʻtgan. Bunga javoban shaharni himoya qilish uchun koʻngilli fuqarolik militsiyasi tuzilgan. 2017-yil oktyabr oyida shahar Iroq armiyasi tomonidan qaytarib olingan.

2017-yilgi Iroq-Kurd mojarosi paytida shahar chetida Peshmerga kuchlari va Iroq armiyasi oʻrtasida toʻqnashuvlar boʻlgan. Iroq armiyasini Xalq safarbarlik kuchlari (shuningdek, Hashd al-Shaabi) qoʻllab-quvvatlagan. Kurash Iroq armiyasi shaharni toʻliq qoʻlga olmaguncha davom etgan.

Qochqinlar lageri 

Maxmur tumanida 1998-yilda tashkil etilgan Maxmur qochqinlar lageri joylashgan. Bu qochqinlar lagerida 1990-yillarda kurd-turk mojarosidan qochgan 12 mingga yaqin kurd qochqinlari yashaydi.

Lagerga Turkiya toʻxtovsiz dronlar hujumi uyushtiradi.

Manbalar 

Nineva muhofazotidagi aholi manzilgohlari
Iroqdagi kurd manzilgohlari
Discovery Gardens

Discovery Gardens () – Birlashgan Arab Amirliklarining Dubay shahri Jebel Ali tumanida joylashgan mahalla.

Tarixi 
Discovery Gardens Jebel Ali tumanining shimoliy qismini tashkil qiladi. Jebel Ali qishlogʻi 1977-yilda qurilish pudratchilari xodimlarini turar-joy bilan taʼminlash maqsadida qurilgan. Bu vaqtda Shayx Rashid bin Said al-Maktum Jebel Alini oʻz aeroporti (hozirgi al-Maktum xalqaro aeroporti), port (hozirgi Jebel Ali porti) va shaharchasi (hozirgi Jebel Ali shaharchasi) boʻlgan sanoat hududiga aylantirishni rejalashtirgan edi. Hudud William Halcrow va Partner loyihasi asosida samarali ravishda Britaniya uslubidagi kichik bogʻ shahriga aylantirilgan.

Ushbu hududning keyingi loyihasi 2008-yildan boshlab Nakheel Properties tomonidan ishlab chiqilgan. Jumladan, 2013-yilda hudud seldan zarar koʻradi. COVID-19 pandemiyasi davrida aholi va tijorat obyektlari tomonidan toʻlanadigan ijara haqidan voz kechilgan.

Manzili 
Discovery Gardens Dubayning janubiy chekkasida Shayx Zayd yoʻli va Amirlik yoʻli oʻrtasida joylashgan. Hudud al-Furjan, janubda Jebel Ali qishlogʻining asosiy hududi va The Gardens mahallalariga yaqin. Discovery Gardens, shuningdek, Expo 2020 oʻtkaziladigan joyga ham yaqin hudud hisoblanadi. Atrofini oʻrab turuvchi bogʻlar tufayli ham Discovery Gardens „Yangi Dubayning eng yashil hududi“ deya taʼriflangan.

Discovery Gardensda 300 ga yaqin bino, jumladan, 26 mingdan ortiq xonadon, 200 ta chakana savdo doʻkonlari va uchta tibbiyot punkti faoliyat koʻrsatadi.

Madaniyati 
2011-yilda chop etilgan „Desperate in Dubai“ (Dubaydagi umidsizlik) romanida va 2019-yilda chop etilgan „Temporary Cities: Resisting Transience in Arabi“ (Vaqtinchalik shaharlar: Arabistondagi oʻtkinchilikka qarshi turish) kitoblarida hudud nomi tilga olingan.

Manbalar 

Koordinatalar Vikimaʼlumotlarda
Malahame

Malahame Iroqdagi qishloq. Falluja shahrining shimoli-gʻarbidagi Al-Anbar muhofazotida, Habbaniya va Furot daryosining shimolida va Albu Shajalning shimoli-gʻarbiy qismida joylashgan. Malahamaning gʻarbida Xolidiya oroli joylashgan.

Ushbu hududni Malahamadan janubda joylashgan Malahma bilan adashtirmaslik kerak.

Manbalar 

Al-Anbar muhofazotidagi aholi manzilgohlari
Furot daryosi sohilidagi aholi manzilgohlari
Dubay savdo-sanoat palatasi

Dubay Savdo-sanoat palatasi () – Savdo-sanoat palatasi binosi deb ham ataluvchi Birlashgan Arab Amirliklarining (BAA) Dubay shahrida joylashgan bino. Sharqiy Dubayning Deyra shahrida joylashgan bino Dubay savdo va sanoat palatasining bosh qarorgohi hisoblanadi.

Tavsifi 
 boʻlgan savdo-sanoat palatasi binosi 1995-yilda qurilgan paytda balandligi boʻyicha Dubay Jahon savdo markazi, Deyra minorasi, Dubai Creek minorasi, Arbift minorasi, al-Reem minorasi va Etisalat minorasi 1 dan keyin Dubaydagi yettinchi eng baland bino boʻlgan. Bino Bur Dubaydagi Dubay Milliy banki shtab-kvartirasining oʻng tomonida joylashgan.

Manbalar 

Koordinatalar Vikimaʼlumotlarda
Malahma

Malahma (shuningdek, al-Malahma) Iroqdagi qishloq. Falluja shahrining shimoli-gʻarbidagi Al-Anbar muhofazotida, Habbaniya va Furot daryosining shimolida va Albu Shajalning gʻarbiy qismida joylashgan. Qishloqning gʻarbida Xolidiya oroli joylashgan.

Ushbu hududni Malahmaning shimolida joylashgan Malahame bilan chalkashtirmaslik kerak.

2004-yil mart oyida Iroq urushi davomida besh nafar amerikalik askar Malahma shahrida yoʻl chetiga oʻrnatilgan bomba portlashi oqibatida halok boʻldi.

2015-yil sentyabrida IShIDning 20 nafar jangarisi koalitsiyaning Malahma hududini bombardimon qilishi natijasida halok bo‘lgan edi.

Manbalar 

Al-Anbar muhofazotidagi aholi manzilgohlari
Furot daryosi sohilidagi aholi manzilgohlari
Dubai Creek Tower

Dubai Creek Tower () – Birlashgan Arab Amirliklarining (BAA) Dubay shahrida joylashgan bino. Dubai Creek boʻyida joylashgan Dubai Creek Tower sharqiy Dubayda, Deyra shahrida joylashgan. 1995-yilda qurilgan ushbu bino Dubay daryosi boʻylab eski Dubay markazining bir qismi boʻlib, qurilgan vaqtda Dubaydagi ikkinchi eng baland bino boʻlgan (Dubay Jahon savdo markazidan keyin). Bino Bur Dubaydagi Dubay Savdo-sanoat palatasi binosining oʻng tomonidan koʻrinib turadi.

Manbalar 

Koordinatalar Vikimaʼlumotlarda
Dubai Hills

Dubai Hills, shuningdek, Dubai Hills Estate nomi bilan tanilgan Birlashgan Arab Amirliklarining Dubay shahri Mohammed bin Rashid Cityda joylashgan hashamatli turar-joy maydoni.

Dubai Hills Dubaydagi, asosan, muhojirlar istiqomat qiladigan hashamatli bino hisoblanadi. Dubai Hills villalar, kvartiralar, biznes parklar va Dubai Hills Mallni oʻz ichiga oladi. Villalar va kvartiralar golf maydonchasi atrofida qurilgan.

Dubay Hills loyihasi Emaar Properties tomonidan ishlab chiqilgan boʻlib, Dubai Kingʻs Collegening Dubai Hills kasalxonasiga, GEMS Wellington Academy, al-Khail va Mall of the Emiatesga yaqin joylashgan.

Dubai Hills golf klubi 
Dubai Hillsda Dubai Hills golf klubi mavjud boʻlib, 2019-yilda Abu-Dabida oʻtkazilgan World Golf taqdirlash marosimida Dunyoning eng yaxshi yangi golf maydoni deb topilgan. 2021-yilda esaBirlashgan Arab Amirliklarining eng yaxshi golf maydoni sifatida eʼlon qilingan.

Manbalar
Mandali tumani

Mandali (, , romanizatsiya: Mendelî, ) Bagʻdod va Erbil oʻrtasidagi bahsli hududlardan biri va maʼmuriy jihatdan Diyala muhofazotiga tegishli. Diyala muhofazoti markazi Baquba shahridan 93 km uzoqlikda joylashgan. Tumanda arablar, kurdlar va turkmanlar aralash istiqomat qiladi.

Mandali shimoldan Xanaqin tumani bilan, sharqdan Eron, gʻarbdan Baladruz tumani markazi Qozoniya bilan chegaradosh.

1987-yilda Baladruz va Qozoniya tumanlari Mandali tumaniga qarashli boʻlgan. Keyinroq Baladruz alohida tumanga, Mandali esa Baladruz tumani tarkibidagi tumanga aylantirilgan.

Tarixi 
Mandali tumanida 1970-yillarning oxiri va 1980-yillarning boshlarida Baʼas rejimining keng koʻlamli koʻchirish kampaniyasiga duchor boʻlgan, Iroq fuqaroligi va mulklaridan mahrum qilingan Feyli kurdlarining aksariyati istiqomat qilgan.

Feyli kurdlar 1970 va 1975-yillarda sobiq prezident Ahmad Hasan al-Bakr, 1980-yilda esa Saddam Husayn rejimi davrida deportatsiya, koʻchirilish, hibsga olish va qotilliklarga duchor boʻlgan.

Tarixchilarning fikricha, ko‘chirishga ularning diniy va etnik mansubligi, shuningdek, muxtoriyat va mustaqillik uchun kurashi sabab bo‘lgan.

2010-yilda Oliy jinoyat sudi Feyli kurdlarning ko‘chirilishi, yo‘qolib qolishi va huquqlarining toptalishi jinoyatlari bo‘yicha o‘z hukmini chiqardi va jarayonni genotsid deb topdi.

Oʻsha yilning 8-dekabrida Iroq hukumati Feyli kurdlarini taʼqib etishning salbiy oqibatlarini bartaraf etish toʻgʻrisida qaror qabul qildi. Shundan soʻng 2010-yil 1-avgustdagi parlament qarori bilan Feyli kurdlarining majburiy koʻchirilishi va gʻoyib boʻlgani genotsid deb eʼlon qilindi. genotsid jinoyati sifatida.

Manbalar 

Diyala muhofazoti tumanlari
Dubay sanoat parki

Dubay sanoat shahri – BAAning Dubay shahridagi maxsus sanoat parki boʻlib, 2004-yilda tashkil etilgan. Maydoni 560 million kvadrat metrga teng.

Umumiy tavsif 
Dubay sanoat shahri oziq-ovqat va ichimliklar zonalari, asosiy metall va transport zonalari, omborlar va keng qoʻriqxonalarni oʻz ichiga oladi hamda logistika, taʼlim va aralash foydalanish ishlanmalari sohalarida faoliyat olib boriladi. Dubay sanoat parki al-Maktum aeroporti va Jebel Ali xalqaro aeroporti yaqinida Amirlik yoʻli boʻylab joylashgan. 2015-yilga kelib, qurilish ishlari yakuniga yetgach, shahar 500 mingga yaqin odamni qabul qilishi rejalashtirilgan edi.

Dubay sanoat shahri oltita zonani oʻz ichiga oladi:

 1-zona: Oziq-ovqat va ichimliklar
 2-zona: Transport uskunalari va ehtiyot qismlari
 3-zona: Mashina va uskunalar
 4-zona: Mineral mahsulotlar
 5-zona: Asosiy metall
 6-zona: Kimyoviy moddalar

Ishlanmalar 
2009-yilning mart oyida Dubay sanoat shahridagi omborlar qurilish ishlari, butun loyiha esa 2015-yilda yakunlangan.

Manbalar 

Dubay geografiyasi
Dubay iqtisodiyoti
Dubai Investments Park

Dubai Investments Park (DIP), shuningdek, Dubai Investment Park 1 (gʻarbda) va Dubai Investment Park 2 (sharqda) Birlashgan Arab Amirliklarining Dubay shahridagi biznes-park hududi boʻlib, tijorat, sanoat va turar-joy qurilishlarini oʻz ichiga oladi. DIP 1 dagi Grren Community Village va Green Community East shimoliy hududda va DIP 2 dagi Dunes qishlogʻi shimoli-sharqiy hududda joylashgan. DIP 1995-yilda tashkil etilgan.

Dubai Investments Park 2300 gektar maydonni egallaydi. Hududda 2007-yilda tashkil etilgan Greenfield International School xususiy xalqaro maktabi joylashgan.

Manbalar 

Dubay geografiyasi
Dubay iqtisodiyoti